Popieriaus namai

„Popieriaus namai“ (isp. La casa de papel) – ispanų kriminalinės dramos televizijos serialas, sukurtas režisieriaus Á. Pina. Seriale pasakojama apie dvi ilgai ruoštas vagystes, kurioms vadovavo vienas iš pagrindinių veikėjų – Profesorius (Álvaras Morte). Viena vagystė vyko Ispanijos karališkojoje monetų kalykloje, o kita – Ispanijos banke. Istorija pasakojama vienos iš plėšikų, Tokijo (Úrsula Corberó), akimis. Istorija perteikiama realiuoju laiku, remiamasi prisiminimais.

Iš pradžių šis serialas turėjo būti trumpesnis, o jo siužetas – padalintas į dvi dalis. Pirmosios 15 serijų buvo rodomos per ispanišką „Antena 3“ kanalą nuo 2017 m. gegužės 2 d. iki 2017 m. lapkričio 23 d. „Netfilx“ pasaulines transliacijos teises įsigijo 2017 m. pabaigoje. Tada serialas buvo padalintas į 22 trumpesnes serijas ir išleistas visame pasaulyje, pradedant pirmąja dalimi 2017 m. gruodžio 20 d. bei antrąja dalimi 2018 m. balandžio 6 d. Tą patį mėnesį „Netflix“ išleido dar 16 serijų. Trečia, 8 serijų dalis buvo išleista 2019 m. liepos 19 d., o ketvirta dalis, kuri taip pat turi 8 serijas, buvo išleista 2020 m. balandžio 3 d. 2020 m. liepos mėnesį „Netfilx“ atnaujino serialą penktai, paskutinei daliai, kuri buvo išleista po penkias serijas 2021 m. rugsėjo 3 d. ir gruodžio 3 d. Šios dalies serijos buvo filmuojamos Madride, Ispanijoje. Didelė dalis serijų buvo nufilmuotos Panamoje, Tailande, Italijoje (Florencijoje), Danijoje bei Portugalijoje.

Serialas gavo kelis apdovanojimus, įskaitant tarptautinį „Emmy“ apdovanojimą už geriausią draminį serialą 46-oje tarptautinėje „Emmy“ apdovanojimų ceremonijoje. Serialas taip pat pelnė kritikų pripažinimą už sudėtingą siužetą, režisūrą ir bandymą kurti naujoves Ispanijos televizijoje. Italų antifašistinė daina „Bella ciao“, kuri per visą serialą skamba daug kartų, tapo 2018 m. vasaros hitu visoje Europoje. 2018 m. „Popieriaus namai“ buvo žiūrimiausias serialas ne anglų kalba ir tapo vienu žiūrimiausių serialų „Netflix“ istorijoje.

Įžanga 

Serialo veiksmas vyksta Madride. Paslaptingas veikėjas, žinomas Profesoriaus (The Professor) slapyvardžiu, planuoja didžiausią kada nors įvykdytą apiplėšimą – patekti į Ispanijos karališkąją monetų kalyklą ir pabėgti iš ten su 984 mln. eurų. Tam jis suburia 8 bebaimių žmonių komandą, kurios nariai savo slapyvardžiams pasirenka miestų pavadinimus. Užėmusi Ispanijos karališkąją monetų kalyklą ir įkaitais paėmusi 67 žmones, komanda planuoja ten pasilikti 11 dienų tam, kad galėtų atspausdinti pinigus, tuo pat metu bandydama susidoroti su elitinėmis policijos pajėgomis. Įvykdę pirmąjį apiplėšimą sėkmingai, grupės nariai ruošiasi antrai vagystei, šį kartą – Ispanijos banke.

Aktoriai 

Pagrindiniai

 Úrsula Corberó vaidina Silene Oliveira – Tokijas (Tokyo): plėšikė, kurią Profesorius (The Professor) pačią pirmą pakviečia prisijungti prie jo plano įgyvendinimo. Seriale ji veikia kaip siužeto pasakotoja.
 Álvaro Morte vaidina Sergio Marquina – Profesorius (The Professor) / Salvadoras „Salva“ Martinas (Salvador „Salva“ Martin): apiplėšimo plano iniciatorius, Berlyno (Berlin) jaunesnysis brolis.
 Itziar Ituño vaidina Rakelę Murillo (Raquel Murillo) – Lisabona (Lisbon): Nacionalinės policijos inspektorė, atsakinga už apiplėšimo bylą, kol 3 dalyje ji prisijungia prie plėšikų grupuotės.
 Pedro Alonso vaidina Andrés de Fonollosa – Berlynas (Berlin): nepagydomai sergantis vyresnysis Profesoriaus (The Professor) brolis, brangakmenių vagis.
 Paco Tous vaidina Agustín Ramos – Maskva (Moscow): buvęs kalnakasys, nusikaltėlis; Denverio (Derver) tėvas.
 Alba Flores vaidina Ágata Jiménez – Nairobis (Nairobi): klastojimo ekspertė, atsakinga už pinigų spausdinimą ir aukso lydymą.
 Miguel Herrán vaidina Aníbal Cortés – Rio (Rio): įsilaužėlis, Tokijo (Tokyo) vaikinas.
 Jaime Lorente vaidina Ricardo/ Daniel Ramos – Denveris (Denver): Maskvos sūnus, kuris prisijungia prie jo apiplėšime.
 Esther Acebo vaidina Mónica Gaztambide – Stockholmas (Stokholm): Arturo Románo (Arturo Román) sekretorė ir meilužė, besilaukianti jo vaiko; viena iš įkaičių. Per pirmąjį apiplėšimą ji įsimyli Denverį ir vėliau tampa grupės bendrininke.
 Enrique Arce vaidina Arturą Románą (Arturo Román) – įkaitas ir buvęs Ispanijos karališkosios monetų kalyklos direktorius.
 María Pedraza vaidina Alison Parker − įkaitė ir Didžiosios Britanijos ambasadoriaus Ispanijoje duktė.
 Darko Perić vaidina Mirko Dragic – Helsinkis (Helsinki): serbų kareivis veteranas, Oslo (Oslo) pusbrolis.
 Roberto García Ruiz vaidina Dimitri Mostovói / Radko Dragić– Oslas (Oslo): serbų kareivis veteranas, Helsinkio pusbrolis.
 Hovik Keuchkerian vaidina Bogotą (Bogotà): metalurgijos ekspertas, prisijungęs prie grupės per Ispanijos banko apiplėšimą.
 Luka Peroš vaidina Jakov – Marselis (Marseille): gaujos narys, kuris prisijungia prie Ispanijos banko apiplėšimo ir dalyvauja kaip grupės ryšininkas.
 Belén Cuesta vaidina Julia – Manila (Manila): gaujos narė, kuri prisistato kaip viena iš įkaitų per Ispanijos banko apiplėšimą.
 Fernando Cayo vaidina Pulkininką Luisą Tamajo (Colonel Luis Tamayo) − Ispanijos žvalgybos narys, prižiūrintis Alicijos Sierros (Alicia Sierra) veiklą apiplėšimo byloje.
 Rodrigo de la Serna vaidina Martín Berrote – Palermas/ Inžinierius (Palermo / The Engineer): senas Berlyno (Berlin) draugas, planavęs Ispanijos banko apiplėšimą ir per jį užėmęs grupės vado pareigas.
 Najwa Nimri vaidina Aliciją Sierą (Alicia Sierra)− besilaukianti Nacionalinės policijos inspektorė, paskirta vadovauti bylai po to, kai Rakelė Murillo (Raquel Murillo) pasitraukė iš pareigų.
 José Manuel Poga vaidina Cezarį Gandiją (César Gandía)− Ispanijos banko saugumo vadovas; pabėgęs įkaitas, sukėlęs sumaištį grupėje.

Kūrimas 

Serialo idėją sumanė scenaristas Á. Pina ir režisierius J. Colmenaras, bendradarbiaudami nuo 2008 m.Baigę darbą su Ispanijos kalėjimo drama „Užrakinti“ (; ), jie paliko „Globomedia“ kompaniją ir 2016 m. įkūrė savo prodiuserinę kompaniją „Vancouver Media“. Pirmajame projekte jie svarstė galimybę filmuoti komediją arba sukurti tokią vagystės istoriją, kuri niekada nebuvo rodyta Ispanijos televizijoje. Kartu su buvusiais „Locked Up“ serialo kolegomis jie sukūrė „Popieriaus namų“ projektą. A. Pina tvirtai siekė, kad tai būtų riboto leidimo serialas, nes jautė, kad istorijos ištempimas tapo jo ankstesnių kūrinių problema.

Iš pradžių serialas buvo pavadintas „Los Desahuciados“ („Išvaryti“). Pavadinimas buvo sukurtas siekiant sugriauti stereotipinės vagystės siužetą ir sujungti veiksmo, trilerio ir siurrealizmo elementus, išlaikant serialo tikroviškumą. Seriale personažai turėjo būti rodomi įvairiapusiškai, kad žiūrovai iš ankso nenusistatytų prieš piktadarius ir išliktų susidomėję veikėjais viso serialo metu. Pagrindiniai siužeto linijos aspektai buvo užrašyti pradžioje, o smulkesni istorijos elementai buvo plėtojami palaipsniui. Rašytojas J. Gómezas Santanderis palygino rašymo procesą su profesoriaus mąstymu: „vaikščioti, užrašinėti variantus, konsultuotis su inžinieriais įvairiais klausimais, kuriems negalite pasakyti, kodėl jų to klausiate“.

Filmavimo pradžiai pasirinkta data buvo 2017 m. sausio mėn., skiriant penkis mėnesius paruošiamajai gamybai. Plėšikų vardai, kuriuos Ispanijos laikraštis „ABC“ palygino su spalvomis pagrįstais kodiniais pavadinimais Quentino Tarantino 1992 m. filme „Pasiutę šunys“, pirmoje dalyje buvo pasirinkti atsitiktinai. Pirmosioms penkioms bandomojo scenarijaus eilutėms parašyti prireikė mėnesio, nes scenaristai negalėjo priversti Profesoriaus (The Professor) ar Maskvos (Moscow) tapti siužeto pasakotojais. Tokijo (Tokyo), kaip pasakotojos, prisiminimai pasakojimą padarė sudėtingesnį, o istoriją − sklandesnę. Bandomajam epizodui prireikė daugiau nei 50 scenarijaus versijų, kol prodiuseriai buvo patenkinti. Vėliau scenarijai buvo baigiami kartą per savaitę, kad būtų galima neatsilikti nuo filmavimo.

Aktorių antranka 

Atranka įvyko 2016 m. pabaigoje ir truko ne ilgiau nei 2 mėnesius. Atrankos vadovės Eva Leira ir Yolanda Serrano ieškojo aktorių, gebančių vaidinti empatiškus plėšikus, turinčius stiprius meilės ir šeimos ryšius. 2017 m. kovo mėnesį „Antena 3“ paskelbė išrinktą aktorių kolektyvą ir pasidalino daugumos aktorių perklausų ištraukomis savo svetainėje.

Profesorius (The Professor) buvo kuriamas kaip charizmatiškas, bet drovus plėšikas. Pradžioje vaidmuo buvo pasiūlytas J. Gutiérrezui, tačiau jis jau buvo sutikęs vaidinti filme „Campeones“, tad vaidmens atsisakė. Tada aktorių atrankos vadovės Profesoriaus vaidmeniui pasiūlė aktorių Á. Morte, kurį jos pažinojo nuo bendradarbiavimo kuriant vieną ispanų muilo operą „El secreto de Puente Viejo“. Aktorius per atrankos procesą susitapatino su personažu pasitelkdamas jo išorinę analizę, o ne savo asmeninius patyrimus ir Profesoriaus (The Professor) vaidmenį apibūdino kaip „didžiulę netikėtumų dėžutę“, tad žiūrovams iš pradžių sunku nuspręsti, ar šis personažas geras, ar blogas. Prodiuseriai taip pat pastebėjo, kad pradinių klasių mokytojo įvaizdis šiam veikėjui suteikė daugiau patikimumo.

P. Alonsas buvo parinktas vaidinti Berlyną (Berlin), kurį laikraštis „La Voz de Galicia“ apibūdino kaip „šaltą, hipnotizuojantį, rafinuotą, antipatišką ir nerimą keliantį personažą“. Pats aktorius Berlyno (Berlin) personaže įžvelgė ypatingus bruožus ir neįprastą aplinkos suvokimą bei stebėseną, kas patį veikėją ir pavertė netradiciniu bei nenuspėjamu. Šeimos ryšiai tarp Profesoriaus (The Professor) ir Berlyno (Berlin) pradžioje nebuvo numatyti scenarijuje, tačiau buvo įtrauki į siužetą 1 dalies pabaigoje po to, kai A. Morte ir P. Alonsas kelis kartus pasiūlė tai padaryti.

Prodiuseriai pripažino, kad pagrindinės veikėjos ir pasakotojos Tokijo (Tokyo) personažas buvo vienas iš sudėtingesnių, nes pradžioje jie ieškojo vyresnės aktorės, kuri vaidintų veikėją, neturinčią ko prarasti prieš susitikimą su Profesoriumi (The Professor). Úrsula Corberó netikėtai gavo šį vaidmenį dėl savo žaismingos energijos. Jos balsas buvo labai svarbus atrankos metu, nes ji buvo pirmoji, kurią žiūrovai išgirdo serialo pradžioje. Aktorius Jaimesas Lorente sukūrė išskirtinį Denverio (Denver) juoką atrankos metu. Aktorė Alba Flores gavo Nairobio (Nairobi) vaidmenį be perklausos, kai prodiuseris Á. Pina serialo statymo įkarštyje susivokė, kad plėšikų gaujai reikia dar vienos moters. Itziar Ituño buvo paskirta vaidinti inspektorę Rakelę Murrillo (Raquel Murillo), kurią pati aktorė apibūdino kaip „stiprią ir galingą moterį vyrų pasaulyje, bet taip pat ir jautrią asmenybę savo asmeniniame gyvenime“. Įkvėpimo ji sėmėsi iš filmo „Avinėlių tylėjimas“ veikėjos Clarice Starling, FTB studentės, kuri dėl savo keblaus šeiminio gyvenimo pajaučia simpatiją nusikaltėliui.

2018 m. spalio mėnesį „Netflix“ paskelbė, kas vaidins serialo 3 dalyje. Šioje dalyje buvo sugrąžintas vienas iš pagrindinių aktorių– P. Alonsas, kas žiūrovams sukėlė daug spėlionių apie jo vaidmenį 3 dalyje. Tarp naujų aktorių atsirado Argentinos aktorius R. de la Sera. Trumpos scenos, kuriose filmavosi Brazilijos futbolo žvaigždė ir serialo gerbėjas Neymaras, buvo nufilmuotos 3 dalyje, tačiau šios scenos buvo pašalintos, kol 2019 m. rugpjūčio pabaigoje buvo panaikinti jam pateikti kaltinimai. Taip pat nedidelis ispanų aktorės Belén Cuesta pasirodymas dvejose 3 dalies serijose sukėlė gerbėjų ir žiniaskalidos spėliones apie jos vaidmenį 4 dalyje.

Dizainas 

Serialo atmosferą sukūrė režisieriai Á. Pina, J. Colmenaras ir fotografijos režisierius M. Amoedo. Pasak laikraščio „La Vanguardia“, „tai produktyviausia televizijos trijulė pastaraisiais metais“. A. Alcañizas dirbo meno vadovu. Jų bendradarbiavimo projektai paprastai remiasi pagrindine spalva. „Money Heist“ spalva buvo raudona, dominuojanti pilkų atspalvių atžvilgiu. Mėlyna, žalia ir geltona buvo pažymėtos kaip uždraustos spalvos kūrybiniame procese. Norint pasiekti geriausią įspūdį, raudoni tonai buvo išbandyti su įvairių tipų audiniais, tekstūromis ir apšvietimu. Plėšikų raudonų kombinezonų ikonografija atspindėjo geltoną kalėjimo aprangos kodą „Locked Up“ seriale. 3 dalyje italų mažmeninės prekybos drabužių įmonė „Diesel“ modifikavo raudonus kombinezonus, kad jie geriau priglustų prie kūno, ir išleido serialo įkvėptą drabužių liniją. Salvadoro Dalí atvaizdas buvo pasirinktas kaip plėšikų kaukės dizainas dėl atpažįstamo S. Dali veido. Don Kichotas, kaip alternatyvus kaukės dizainas, buvo atmestas. Šis pasirinkimas sukėlė kritiką iš Gala-Salvadoro Dalí fondo pusės, nes kūrėjai neprašė reikalingų leidimų.

Kad siužetas būtų tikroviškesnis, prodiuseriai paprašė Nacionalinės policijos ir Ispanijos vidaus reikalų ministerijos patarimo, kaip tai padaryti. Pinigų banknotai buvo spausdinami gavus Ispanijos banko leidimą. Didesnė „Netflix“ finansinė parama 3 daliai leido sukurti daugiau nei 50 rinkinių penkiose pagrindinėse filmavimo vietose visame pasaulyje. Paruošti atokią, negyvenamą salą Panamoje, kad ji atrodytų kaip plėšikų slėptuvė, pasirodė sudėtinga. Be to, reikėjo valandų valandas keliauti ir ten gabenti reikalingas medžiagas. Tikrasis Ispanijos bankas dėl saugumo priežasčių neleido pastato viduje vykdyti filmavimų, todėl prodiuseriai, pasitelkę savo vaizduotę, atkūrė banko interjerą, įkvėpti Francisco Franco epochos Ispanijos architektūros. Panaudota viešai prieinama informacija, kad banko pagrindinės salės komplektas būtų panašus į tikrąją vietą. Kiti interjero komplektai buvo įkvėpti skirtingų laikotarpių ir dirbtinai sendinti, siekiant pabrėžti pastato istoriją. Interjerui buvo atkurtos bronzos ir granito skulptūros bei motyvai iš Valle de los Caídos memorialo, o bankui nutapyta daugiau nei 50 paveikslų, kuriuose matoma Madrido Ateneo kultūros įstaiga.

Filmavimas 

1 ir 2 dalys buvo filmuojamos viena po kitos 2017 m. sausio – rugpjūčio mėn. Madrido regione. Bandomoji serija buvo įrašyta per 26 dienas, o kitoms serijoms buvo skirta apie 14 dienų vienam epizodui nufilmuoti. Gamyba buvo padalinta į du etapus, siekiant sutaupyti laiko: viename buvo filmuojamos scenos, kuriose dalyvauja Profesorius (The Professor) ir policija, o kitos scenos – su plėšikais. Pagrindinis siužetas vyksta Ispanijos karališkoje  monetų kalykloje, Madride, tačiau išorinės scenos buvo filmuojamos Ispanijos nacionalinės mokslinių tyrimų tarybos (CSIC) būstinėje ir ant Aukštosios technikos mokyklos stogo. Medžioklės dvaras, kuriame plėšikai planuoja perversmą, buvo nufilmuotas Finca El Gasco ūkio dvare, Torelodoneso mieste. Vidaus filmavimas vyko buvusiose „Locked Up“ aikštelėse, Colmenar Viejo ir Torechon de Ardoso miestuose.

3 ir 4 dalys taip pat buvo filmuojamos viena po kitos, skirtos 21–23 filmavimo dienos vienai serijai. „Netflix“ paskelbė apie filmavimo pradžią 2018 m. spalio 25 d., o 4-tos dalies filmavimas baigėsi 2019 m. rugpjūtį. 2018 m. „Netflix“ atidarė savo pirmąjį Europos gamybos centrą Tres Kantoso mieste, netoli Madrido, kuriame buvo galima kurti naujus ir esamus „Netflix“ kūrinius. Pagrindis siužetas vyksta Ispanijos banke, Madride, tačiau išorė buvo nufilmuota Plėtros ministerijos komplekse, Nuevos Ministerios. Callao aikštėje buvo nufilmuota scena, kurioje iš dangaus krenta pinigai. Ermita de San Frutos Carrascal del Río buvo kaip Italijos vienuolyno išorė, kur plėšikai planuoja vagystę. Profesoriaus (The Professor) ir Lisabonos (Lisbon) kelionės scenos buvo filmuojamos apleistuose Las Salinaso paplūdimiuose Almerijoje, kad žiūrovai jaustųsi taip, lyg veikėjai yra apsaugoti nuo policijos, nors tiksli jų vieta iš pradžių neatskleidžiama. Povandeninės scenos buvo nufilmuotos „Pinewood Studios“ Jungtinėje Karalystėje. 3 dalies pradžia buvo filmuojama Tailande, Guna Yala salose Panamoje ir Florencijoje, Italijoje, o tai padėjo pakeisti pirmųjų dviejų dalių klaustrofobišką jausmą. Penktojo ir paskutinio sezono filmavimas baigtas 2021 m. gegužės 14 d.

Muzika 

Serialo teminę dainą „My Life Is Going On“ sukūrė M. Santistebanas, kuris taip pat buvo „Locked Up“ serialo kompozitorius. M. Santistebanas kreipėsi į ispanų dainininkę Cecilia Krull, kad ši parašytų ir atliktų dainų tekstus, susijusius su pasitikėjimu savo jėgomis ir ateitimi. Pagrindinis C. Krull įkvėpimo šaltinis buvo veikėja Tokijas (Tokyo) pirmoje serialo serijoje, kai Profesorius (The Professor) siūlo jai išeitį iš beviltiškos akimirkos. Dainų tekstai yra anglų kalba.

Italų antifašistinė daina „Bella ciao“ skamba daug kartų per visą serialą ir lydi dvi simbolines pagrindines scenas: pirmosios dalies pabaigoje Profesorius (The Professor) ir Berlynas (Berlin) dainuoja ją ruošdamiesi vagystei, o antroje dalyje daina skamba per vagių pabėgimą iš monetų kalyklos- tai atrodo lyg laisvės metafora. Kalbėdama apie dainos naudojimą, Tokijas (Tokyo) viename iš savo pasakojimų pasakoja: „ Profesoriaus (The Professor) gyvenimas sukosi apie vieną idėją: pasipriešinimą. Jo senelis, kovojęs su fašistais Italijoje, išmokė jį dainos, o jis išmokė mus”. Dainą į pasirodymą įtraukė rašytojas J. Gómezas Santanderis. Namuose jis klausėsi „Bella ciao“, kad jį nudžiugintų, nes buvo nusivylęs, jog nerado tinkamos dainos 1 dalies viduryje. Jis žinojo dainos prasmę, istoriją ir jautė, kad ji reprezentuoja teigiamas vertybes. „Bella ciao“ tapo 2018 m. vasaros hitu Europoje, daugiausia dėl serialo populiarumo, o ne dėl rimtų dainos temų.

Siužetas

1 sezonas: 1 ir 2 dalis 

1 dalis prasideda nuo nesėkmingo banko apiplėšimo, kurį įvykdė mergina, slapyvardžiu Tokijas (Tokyo). Ją nuo policijos išgelbėja Profesorius (The Professor). Būtent jis pasiūlo jai įsitraukti į jo organizuojamą didžiulio masto apiplėšimą. Aštuoni plėšikai, pasivadinę kodiniais miestų pavadinimais – Tokijas (Tokyo), Maskva (Moscow), Nairobis (Nairobi), Rio (Rio), Denveris (Denver), Helsinkis (Helsinki) ir Oslas (Oslo) – apsirengę raudonais kombinezonais ir kaukėmis, vaizduojančiomis menininką Salvadorą Dali, paima 67 įkaitus Ispanijos karališkoje monetų kalykloje. Kol Profesorius (The Professor) vadovauja vagystei iš išorės, plėšikai pagal parengtą planą turi atspausdinti ir pabėgti su 2,4 milijardo eurų per pačių iškastą tunelį. Seriale matomi prisiminimai rodo 5 mėnesius trukusį pasiruošimą apleistoje sodyboje, Toledo kaime. Būdami kartu plėšikai neturi dalintis asmenine informacija ar užmegzti glaudesnių ryšių ir yra įspėjami, kad apiplėšimo metu gali būti daug aukų.

1 ir 2 dalyse plėšikams monetų kalykloje sunku laikytis savo pozicijos – jie susiduria su maištaujančiais įkaitais, smurtu ir atskirtimi. Kol Denveris (Denver) mezga romaną su įkaite Mónica (vėliau seriale – Stokholm), Nacionalinės policijos inspektorė Rakelė Murillo (Raquel Murillo) bando derinti ryšius su Profesoriumi (The Professor) ir išorėje užmezga intymius santykius su jo alter ego „Salva“. Rakelė (Raquel Murillo) galiusiai supranta, kad „Salva“ yra Profesorius (The Professor), bet dėl juos siejančio ryšio ji negali jo perduoti policijai. 2 dalies pabaigoje, po 128 valandų, plėšikai pabėga iš monetų kalyklos su 984 mln. eurų, tačiau Oslas (Oslo), Maskva (Moscow) ir Berlynas (Berlin) – žuvę. Praėjus metams po vagystės, Rakelė (Raquel Murillo) randa daugybę atvirukų, kuriuos jai pailko Profesorius (The Professor). Juose jis nurodė vietos Palavane, Filipinuose koordinates, čia ji ir vėl su juo susitinka.

2 sezonas: 3 ir 4 dalis 

3 dalis prasideda praėjus dvejiems – trejiems metams nuo apiplėšimo Ispanijos karališkoje monetų kalykloje. Joje rodoma, kaip plėšikai mėgaujasi gyvenimu įvairiuose pasaulio kampeliuose. Tačiau, kai Europolas pagrobia Rio (Rio), Profesorius (The Professor) imasi senojo Berlyno (Berlin) plano pulti Ispanijos banką tam, kad Europolas grąžintų Rio (Rio) ir jo nekankintų. Jis ir Rakelė (dabar jau Lisabona) (Raquel Murillo (Lisbon)) sukviečia gaują atgal, įskaitant buvusią įkaitę Monicą (Stokholmą) (Mónica Gaztambide (Stokholm)) bei pakviečia tris naujus narius – vadovą Palermą (Palermo), Bogotą (Bogota) ir Marselį (Marseille). Užsimaskavę plėšikai įsmunka į nepaprastai kruopščiai saugomą banką, paima įkatus ir sutrukdo policijos įsilaužimui į banką, privesdami policiją perduoti Rio (Rio) jiems atgal. Artėjant dar vienam policijos išpuoliui Profesorius (The Professor) manydamas, kad prarado Lisaboną (Lisbon), susisiekia su Palermu (Palermo) ir paskelbia planą DEFCON2. 3 dalies pabaigoje parodoma, kad Lisabona (Lisbon) vis dėlto yra gyva ir suimta, o Profesorius (The Professor) pateko į spąstus ir dėl klaidingo jo apskaičiavimo prasidėjo „karas“.

4 dalis prasideda plėšikams gelbstint Nairobio (Nairobi) gyvybę. Kol Tokijas (Tokyo) surengia perversmą ir perima vadovavimą iš Palermo (Palermo), Profesorius (The Professor) ir Marselis (Marseille) suvokia, kad Lisabona (Lisbon) vis dar yra gyva ir kad ją tardo inspektorė Alicija Sierra (Alicia Sierra) policijos vadavietės palapinėje, prie banko. Jie įtikina pulkininko Tamajo (Tamayo) padėjėją Antoñjanzą (Antoñanza) padėti jiems, kad Profesorius (The Professor) galėtų sudaryti 48 valandų paliaubas su policija. Grupei išgelbėjus Nairobį (Nairobi), Palermas (Palermo) bando susigrąžinti vadovavimą susitardamas su Ispanijos banko saugumo vadovu Gandija (Gandia), bet jis išsivaduoja, pasislėpia banko panikos kambaryje ir pradeda bendradarbiauti su policija. Palermas (Palermo) atgauna grupės pasitikėjimą ir prisijungia prie jų. Gandija (Gandia) nušauna Nairobį (Nairobi). Policijai ruošiant dar vieną išpuolį, Profesorius (The Professor) atskleidžia visuomenei neteisėtas Rio (Rio) ir Lisabonos (Lisbon) sulaikymo bei tardymo aplinkybes. Už tai inspektorė Alicija Sierra (Alicia Sierra) atleidžiama ir pati pradeda ieškoti Profesoriaus. 4 dalis baigiasi tuo, kad Lisabona (Lisbon) vėl prisijungia prie gaujos Ispanijos banke, o Alicija Sierra (Alicia Sierra) suranda Profesoriaus (The Professor) slėptuvę.

3 sezonas: 5 dalis, 1 ir 2 tomai 

5 dalies 1 tomas prasideda tuo, kad Alicija Sierra (Alicia Sierra) suradusi Profesorių (The Professor) jį užpuola, suriša ir pradeda tardymą. Lisabonai (Lisbon) prisijungus atgal prie komandos, grupė ruošiasi atlaikyti Ispanijos kariuomenės puolimą. Plėšikai pagauna Gandiją (Gandia), bet jį paleidžia. Gandija (Gandia) nori atkeršyti gaujai, tad pulkininkas Tamajo (Tamayo) leidžia jam prisijungti prie planuojamos atakos. Benjaminas (Benjamin) ir Marselis (Marseille) suranda Profesorių (The Professor), bet Alicija Sierra (Alicia Sierra) juos taip pat užpuola ir suriša. Kai Alicija (Alicia Sierra) pradeda gimdyti, ji išlaisvina Profesorių (The Professor), Marselį (Marseille) ir Benjaminą (Benjamin), kad šie galėtų jai padėti. Kai banko valdytojas Arturas (Arturo Románo) ir kiti įkaitai pradeda maištą, Stokholmas (Stokholm) jį pašauna ir jis yra paleidžiamas tam, kad jam būtų suteikta pirmoji pagalba. Gaujai pradėjus kovoti su kareiviais, Helsinkis (Helsinki) patiria sunkų sužalojimą. Stokholmas (Stokholm) jaučia kaltę dėl to, kad sužeidė Arturą (Arturo Románo), nes jis yra jos sūnaus tėvas. Slaugydama Helsinkį (Helsinki), ji suvartoja daug morfijaus, tad negali padėti grupei apsiginti nuo puolančių priešų. 5 dalies 1 tomas baigiasi Tokijo (Tokyo) pasiaukojimu tam, kad nugalėtų Gandiją (Gandia) ir kareivius.

Išnašos 

Ispanijos televizijos serialai
Dramos (serialai)